4)

Lisätään I osaston V luvun 5 jaksoon 1 a alajakso seuraavasti: ”1 a alajakso Vaatimukset täyttävät infrastruktuurisijoitukset 164 a artikla Vaatimukset täyttävät infrastruktuurisijoitukset 1. Tätä asetusta sovellettaessa vaatimukset täyttäviin infrastruktuurisijoituksiin luetaan sijoitukset infrastruktuurihanketta hoitaviin yhteisöihin, jotka täyttävät seuraavat kriteerit: a) infrastruktuurihanketta hoitava yhteisö voi täyttää taloudelliset velvoitteensa hankeriskin kannalta olennaisessa pitkäaikaisessa stressiskenaariossa; b) kassavirrat, joita infrastruktuurihanketta hoitava yhteisö tuottaa luotonantajille ja pääomasijoittajille, ovat ennakoitavissa; c) infrastruktuuriomaisuuteen ja infrastruktuurihanketta hoitavaan yhteisöön sovelletaan sopimuskehystä, joka tarjoaa luotonantajille ja pääomasijoittajille kattavan suojan, mukaan lukien seuraavat: a) jos infrastruktuurihanketta hoitava yhteisö ei saa tulojaan useiden käyttäjien maksamista maksuista, sopimuskehykseen on sisällytettävä määräykset, joilla suojataan tehokkaasti luotonantajia ja pääomasijoittajia tappioilta, jotka aiheutuvat siitä, että osapuoli, joka sitoutuu hankkimaan infrastruktuurihanketta hoitavan yhteisön tarjoamat tavarat tai palvelut, päättää hankkeen; b) infrastruktuurihanketta hoitava yhteisö on varautunut riittävien varalla olevien varojen tai muiden rahoitusjärjestelyjen avulla kattamaan hankkeen vararahoitus- ja käyttöpääomavaatimukset; jos sijoitukset tehdään joukkovelkakirjalainoihin tai lainoihin, sopimuskehykseen on sisällytettävä myös seuraavat: i) luotonantajilla on sovellettavan lainsäädännön mahdollistamassa määrin vakuudet kaikkiin hankkeen toiminnan edellyttämiin omaisuuseriin ja sopimuksiin; ii) pääoma on pantattu luotonantajille niin, että ne pystyvät ottamaan infrastruktuurihanketta hoitavan yhteisön hallintaansa ennen maksukyvyttömyyttä; iii) operatiivisen nettokassavirran käyttöä pakollisten maksujen jälkeen hankkeesta muihin tarkoituksiin kuin velkasitoumusten hoitoon on rajoitettu; iv) sopimusperusteisia rajoituksia, jotka koskevat infrastruktuurihanketta hoitavan yhteisön kykyä toteuttaa luotonantajia mahdollisesti haittaavia toimintoja, mukaan lukien se, ettei uutta lainaa voida myöntää ilman nykyisten luotonantajien suostumusta; d) jos sijoitukset tehdään joukkovelkakirjalainoihin tai lainoihin, vakuutus- tai jälleenvakuutusyritys pystyy osoittamaan valvojalle, että se kykenee pitämään sijoituksen erääntymispäivään saakka; e) jos sijoitukset tehdään joukkovelkakirjalainoihin, joille ei ole saatavissa nimetyn ulkoisen luottoluokituslaitoksen antamaa luottoluokitusta, sijoitusinstrumentti on etuoikeudeltaan parempi kuin kaikki muut vaateet paitsi lakisääteiset vaateet ja johdannaissopimusten vastapuolten vaateet; f) jos sijoitukset tehdään osakkeisiin tai joukkovelkakirjalainoihin tai lainoihin, joille ei ole saatavissa nimetyn ulkoisen luottoluokituslaitoksen antamaa luottoluokitusta, seuraavat kriteerit täyttyvät: i) infrastruktuuriomaisuus ja infrastruktuurihanketta hoitava yhteisö sijaitsevat ETA:n tai OECD:n jäsenmaissa; ii) jos infrastruktuurihanketta hoitava yhteisö on rakennusvaiheessa, pääomasijoittajan on täytettävä seuraavat kriteerit, tai jos pääomasijoittajia on useampi kuin yksi, pääomasijoittajien ryhmän on kokonaisuudessaan täytettävä seuraavat kriteerit: — pääomasijoittajilla on kokemusta infrastruktuurihankkeiden menestyksekkäästä valvonnasta ja asiaan liittyvää asiantuntemusta, — pääomasijoittajilla on alhainen maksukyvyttömyysriski tai infrastruktuurihanketta hoitavalla yhteisöllä on alhainen pääomasijoittajien maksukyvyttömyydestä johtuva olennaisten tappioiden riski, — pääomasijoittajilla on kannustimia suojella sijoittajien etuja; iii) infrastruktuurihanketta hoitavalla yhteisöllä on vakiintuneet suojatoimenpiteet hankkeen saattamiseksi päätökseen sovitun eritelmän, talousarvion tai valmistumispäivämäärän mukaan; iv) jos operatiiviset riskit ovat olennaiset, niitä hallitaan asianmukaisesti; v) infrastruktuurihanketta hoitava yhteisö käyttää testattua teknologiaa ja suunnittelua; vi) infrastruktuurihanketta hoitavan yhteisön pääomarakenne mahdollistaa velanhoidon; vii) infrastruktuurihanketta hoitavan yhteisön jälleenrahoitusriski on alhainen; viii) infrastruktuurihanketta hoitava yhteisö käyttää johdannaisia vain riskienvähentämistarkoituksissa. 2. Sovellettaessa 1 kohdan b alakohtaa luotonantajille ja pääomasijoittajille tuotettuja kassavirtoja ei pidetä ennakoitavissa olevina, jolleivät kaikki tulot paitsi epäolennainen osa niistä täytä seuraavia edellytyksiä: a) jompikumpi seuraavista kriteereistä täyttyy: i) tulot ovat saatavuusperusteisia; ii) tuloihin sovelletaan tuottoprosentin sääntelyä; iii) tuloihin sovelletaan ota tai maksa -sopimusta; iv) tuotoksen taso tai käyttö ja hinta täyttävät kukin jonkin seuraavista kriteereistä: — se on säänneltyä, — se on sopimuksissa määritelty, — se on riittävän ennustettavaa, koska kysyntäriski on alhainen; b) jos infrastruktuurihanketta hoitava yhteisö ei saa tulojaan useiden käyttäjien maksamista maksuista, osapuolen, joka sitoutuu hankkimaan infrastruktuurihanketta hoitavan yhteisön tarjoamat tavarat tai palvelut, on oltava jokin seuraavista: i) tämän asetuksen 180 artiklan 2 kohdassa lueteltu yhteisö; ii) direktiivin 2009/138/EY 109 a artiklan 2 kohdan a alakohdan nojalla hyväksytyssä asetuksessa lueteltu aluehallinto tai paikallisviranomainen; iii) yhteisö, jolle ulkoinen luottoluokituslaitos on antanut luottoluokituksen, joka on vähintään 3; iv) yhteisö, joka on korvattavissa ilman merkittävää muutosta tulojen tasossa ja ajoituksessa.”